ᱡᱤᱢᱤ ᱣᱮᱞᱥ

ᱡᱤᱢᱤ ᱰᱳᱱᱟᱞ "ᱡᱤᱢᱵᱳ" ᱣᱮᱞᱥ (ᱤᱝᱨᱮᱡᱤ: Jimmy Donal "Jimbo" Wales, /ˈdʒɪmi ˈdoʊnəl ˈweɪlz/; ᱡᱟᱱᱟᱢ ᱗ ᱟᱜᱚᱥᱴ ᱑᱙᱖᱖) ᱫᱚ ᱟᱢᱮᱨᱤᱠᱟᱱ ᱤᱱᱴᱟᱨᱱᱮᱴ ᱩᱫᱫᱳᱠᱛᱟ ᱠᱟᱱᱟᱭ ᱟᱨ ᱚᱱᱞᱟᱭᱤᱱ ᱢᱤᱫ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱣᱤᱠᱤᱯᱤᱰᱤᱭᱟ ᱨᱮᱱ ᱢᱤᱫᱴᱮᱱ ᱵᱩᱱᱤᱭᱟᱹᱫᱤᱭᱟᱹ ᱠᱟᱱᱟᱭ᱾

ᱡᱤᱢᱤ ᱳᱭᱮᱞᱥ ᱟᱜ ᱡᱟᱱᱟᱢ ᱫᱚ ᱢᱟᱨᱠᱤᱱ ᱡᱩᱠᱛᱳᱨᱟᱥᱴᱨᱚ ᱨᱮᱱᱟᱜ ᱟᱞᱵᱟᱢᱟ ᱨᱮᱱᱟᱜ ᱦᱟᱱᱴᱥᱵᱷᱤᱞ ᱨᱮ᱾ ᱨᱮᱱᱰᱚᱞᱯᱷ ᱧᱩᱛᱩᱢᱟᱱ ᱢᱤᱫᱴᱮᱱ ᱤᱥᱠᱩᱞ ᱠᱷᱚᱱ ᱩᱱᱤ ᱚᱞᱚᱜ ᱯᱟᱲᱦᱟᱣ ᱮ ᱮᱛᱦᱚᱵ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱯᱷᱟᱭᱱᱟᱱᱥ ᱪᱮᱛᱟᱱ ᱨᱮ ᱩᱱᱤ ᱫᱚ ᱚᱱᱟᱨᱥ ᱟᱨ ᱢᱟᱥᱴᱟᱨᱥ ᱮ ᱯᱟᱲᱦᱟᱣ ᱟᱠᱟᱫᱟ᱾ ᱑᱙᱙᱖ ᱥᱮᱨᱢᱟ ᱨᱮ ᱩᱱᱤ ᱟᱡᱨᱮᱱ ᱵᱟᱨᱮᱭᱟ ᱥᱚᱦᱚᱠᱟᱨᱤ ᱥᱟᱶᱛᱮ ᱵᱳᱢᱤᱥ ᱧᱩᱛᱩᱢ ᱛᱮ ᱵᱟᱵᱟ ᱦᱚᱲᱠᱩ ᱨᱟᱹᱥᱠᱟᱹᱜ  ᱞᱟᱹᱜᱤᱛ ᱢᱤᱫᱴᱮᱱ ᱳᱭᱮᱵ ᱯᱳᱨᱴᱟᱞᱮ ᱵᱮᱱᱟᱣ ᱞᱮᱫᱟ᱾ ᱚᱱᱟ ᱳᱭᱮᱵᱥᱟᱭᱤᱴ ᱠᱷᱚᱱ ᱜᱮ ᱱᱩᱯᱤᱰᱤᱭᱟ (᱒᱐᱐᱐-᱒᱐᱐᱓) ᱟᱨ ᱚᱱᱟᱨᱮᱱᱟᱜ ᱛᱤ ᱥᱟᱵ ᱠᱟᱛᱮᱜᱮ ᱛᱟᱭᱚᱢ ᱫᱟᱨᱟᱢᱛᱮ ᱣᱤᱠᱤᱯᱤᱰᱤᱭᱟ ᱞᱟᱹᱜᱤᱛ ᱯᱩᱭᱞᱩᱛᱮ ᱠᱟᱹᱣᱰᱤ ᱠᱚ ᱧᱟᱢ ᱦᱩᱭᱞᱮᱱᱟ᱾

᱒᱐᱐᱑ ᱥᱮᱨᱢᱟ ᱨᱮ ᱞᱮᱨᱤ ᱥᱮᱝᱜᱟᱨ ᱟᱨᱦᱚᱸ ᱮᱴᱟᱜ ᱠᱩ ᱥᱟᱶᱛᱮ ᱢᱤᱫ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱞᱮᱠᱟᱛᱮ ᱣᱤᱠᱤᱯᱤᱰᱤᱭᱟ ᱨᱮᱱᱟᱜ ᱮᱛᱦᱚᱵ ᱦᱩᱭᱞᱮᱱᱟ᱾ ᱱᱚᱣᱟ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱨᱮᱱᱟᱜ ᱪᱟᱨᱪᱟ ᱫᱷᱤᱨᱮᱱ ᱠᱷᱟᱡ ᱡᱤᱢᱤ ᱜᱮ ᱚᱱᱟᱨᱮᱱ ᱢᱩᱠᱷᱤᱭᱟᱹ ᱦᱤᱥᱟᱹᱵᱛᱮᱠᱚ ᱧᱮᱞ ᱴᱷᱤᱠ ᱠᱮᱫᱤᱭᱟ᱾ ᱛᱟᱭᱚᱢᱛᱮ ᱟᱡ ᱮᱥᱠᱟᱨᱜᱮ ᱣᱤᱠᱤᱯᱤᱰᱤᱭᱟ ᱨᱮᱱ ᱵᱮᱱᱟᱣᱤᱡ ᱦᱤᱥᱟᱹᱵᱛᱮ ᱦᱚᱲᱴᱷᱮᱱ ᱮ ᱞᱟᱹᱭ ᱥᱚᱫᱚᱨ ᱞᱮᱱᱟ᱾ ᱳᱭᱮᱞᱥ ᱣᱤᱠᱤᱯᱤᱰᱤᱭᱟ ᱪᱟᱞᱟᱣ ᱥᱚᱝᱜᱚᱴᱷᱟᱱ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱨᱮᱱ ᱥᱚᱫᱚᱥᱥᱚ ᱟᱨ ᱠᱚᱢᱩᱱᱤᱴᱤ ᱵᱩᱱᱤᱭᱟᱹᱫᱤᱭᱟᱹ ᱦᱤᱥᱟᱵᱛᱮ ᱢᱮᱱᱟᱭᱟ᱾ 

ᱣᱮᱞᱥ ᱫᱚ ᱯᱮ ᱫᱷᱟᱣ ᱮ ᱵᱟᱯᱞᱟᱣ ᱟᱠᱟᱱᱟ᱾ ᱣᱤᱠᱤᱯᱤᱰᱤᱭᱟ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱹᱴᱩ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱦᱤᱥᱟᱹᱵᱛᱮ ᱥᱤᱠᱨᱤᱛᱤ ᱧᱟᱢ ᱛᱟᱭᱚᱢ ᱒᱐᱐᱖ ᱥᱮᱨᱢᱟ ᱨᱮ ᱴᱟᱭᱤᱢᱥ ᱠᱷᱚᱵᱚᱨ ᱠᱟᱜᱚᱡᱽ ᱨᱮ ᱫᱷᱟᱹᱨᱛᱤ ᱨᱮᱱ ᱞᱟᱹᱴᱩ ᱞᱟᱹᱴᱩ ᱫᱟᱲᱮᱣᱟᱱ ᱢᱟᱹᱱᱢᱤ ᱠᱳᱣᱟᱜ ᱧᱩᱛᱩᱢ ᱛᱟᱹᱞᱠᱟᱹ ᱨᱮ ᱟᱭᱟᱜ ᱧᱩᱛᱩᱢ ᱦᱚᱸ ᱥᱮᱞᱮᱫᱮᱱ ᱛᱟᱭᱟ᱾

 ᱡᱤᱭᱚᱱ 

 ᱜᱤᱫᱨᱟᱹ ᱚᱠᱛᱚ ᱟᱨ ᱥᱮᱪᱮᱫ 
ᱣᱮᱞᱥ ᱗ ᱟᱜᱚᱥᱴ ᱑᱙᱖᱖ ᱥᱮᱨᱢᱟ ᱨᱮ ᱦᱟᱱᱴᱥᱵᱷᱮᱞ ᱟᱞᱵᱟᱢᱟ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱡ ᱵᱟᱵᱟ ᱡᱤᱢᱤ ᱫᱚ ᱢᱩᱫᱤ ᱫᱳᱠᱟᱱᱫᱟᱨᱮ ᱛᱟᱸᱦᱮᱸᱠᱟᱱᱟ᱾ ᱟᱨ ᱟᱡ ᱜᱚᱜᱚ ᱰᱚᱨᱤᱥ ᱮᱱ ᱟᱨ ᱟᱡ ᱵᱩᱰᱤ ᱢᱤᱫᱴᱮᱱ ᱦᱩᱰᱤᱧ ᱤᱥᱠᱩᱞ ᱠᱤᱱ ᱪᱟᱞᱟᱭᱮᱛ ᱛᱟᱸᱦᱮᱸᱱᱟ᱾ ᱜᱤᱫᱨᱟᱹ ᱚᱠᱛᱚ ᱠᱷᱚᱡ ᱜᱮ ᱡᱤᱢᱤ ᱳᱭᱮᱞᱥ ᱫᱚ ᱟᱹᱰᱤ ᱟᱹᱠᱤᱞᱟᱱᱜᱮᱭ ᱛᱟᱸᱦᱮᱸᱠᱟᱱᱟ᱾

 ᱠᱟᱹᱢᱤᱠᱚ 

 ᱣᱤᱠᱤᱯᱤᱰᱤᱭᱟ 

 ᱣᱤᱠᱤᱢᱤᱰᱤᱭᱟ ᱯᱷᱟᱣᱩᱱᱰᱮᱥᱚᱱ 

 ᱟᱭᱟᱜ ᱜᱷᱟᱨᱚᱸᱡᱽ ᱡᱤᱭᱚᱱ 

 ᱟᱨᱦᱚᱸ ᱧᱮᱞ ᱢᱮ 

 Jimmy Wales Foundation
 List of Wikipedia people

 ᱵᱟᱨᱦᱮ ᱡᱚᱱᱚᱲ 


 Jimmy Wales' Wikia userpage
 Jimmy Wales Wikipedia userpage




 , Wales's role in the English Wikipedia as described by its editors


ᱥᱟᱹᱠᱷᱭᱟᱹᱛ